Document ID: 31989D0442

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 12ης Ιουλίου 1989
περί εγκρίσεως του εντατικοποιημένου σχεδίου για την εξάλειψη της λοιμώδους πλευροπνευμονίας των βοοειδών (CBPP) που έχει υποβληθεί από την Πορτογαλία
(Το κείμενο στην πορτογαλική γλώσσα είναι το μόνο αυθεντικό)
(89/442/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την απόφαση 89/145/ΕΟΚ του Συμβουλίου της 20ής Φεβρουαρίου 1989 για την εισαγωγή κοινοτικών οικονομικών μέτρων για την εξάλειψη της λοιμώδους πλευροπνευμονίας των βοοειδών (CBPP) στην Πορτογαλία (1), και ιδίως το άρθρο 4,
Εκτιμώντας:
ότι σύμφωνα με το άρθρο 1 της απόφασης 89/145/ΕΟΚ η Πορτογαλία πρέπει να καταρτίσει εντατικοποιημένο σχέδιο με σκοπό την εξάλειψη της λοιμώδους πλευροπνευμονίας των βοοειδών ( CBPP)·
ότι με επιστολή της 14ης Ιουνίου 1989 η Πορτογαλία κοινοποίησε στην Επιτροπή εντατικοποιημένο σχέδιο για την εξάλειψη της λοιμώδους πλευροπνευμονίας των βοοειδών (CBPP)·
ότι, μετά την εξέταση του εν λόγω σχεδίου, αποδείχθηκε ότι αυτό συμφωνεί με την απόφαση 89/145/ΕΟΚ· ότι, κατά συνέπεια, πληρούνται οι όροι για τη χρηματοδοτική συμμετοχή της Κοινότητας ·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το εντατικοποιημένο σχέδιο που υπέβαλε η Πορτογαλία για την ταχεία εξάλειψη της λοιμώδους πλευροπνευμονίας των βοοειδών (CBPP).
Άρθρο 2
Η Πορτογαλία θέτει σε ισχύ, το αργότερο την 1η Μαρτίου 1989, τις νομοθετικές, κανονιστικές και διοικητικές διατάξεις που απαιτούνται για την εφαρμογή του σχεδίου που αναφέρεται στο άρθρο 1.
Άρθρο 3
Η παρούσα απόφαση απευθύνεται στην Πορτογαλική Δημοκρατία.
Βρυξέλλες, 12 Ιουλίου 1989.

Labels: 20
18
0
6